Albertína Friðbjörg Elíasdóttir

Albertína Friðbjörg Elíasdóttir (f. 17. febrúar 1980) er fyrrum alþingismaður fyrir Samfylkinguna í Norðausturkjördæmi. Hún var kjörin á þing árið 2017. Albertína fæddist á Ísafirði og ólst þar upp. Hún lauk stúdentsprófi frá MH árið 2000, B.Sc prófi félagsfræði árið 2005 og M.Sc. prófi í landafræði frá Háskóla Íslands. Albertína hefur starfað hjá Ísafjarðarbæ og Atvinnuþróunarfélagi Vestfirðinga og verið formaður  Fjórðungssambands Vestfirðinga, verkefnastjóri hjá Nýsköpunarmiðstöð Íslands á Ísafirði og verkefnastjóri atvinnumála hjá Akureyrarbæ.
Albertína var bæjarfulltrúi í Ísafjarðarbæ 2010–2014 og var forseti bæjarstjórnar 2011 og 2013.

 Heimild 
 Albertína Friðbjörg Elíasdóttir (Æviágrip þingmanna)
Flokkur:Þingmenn Samfylkingarinnar
Flokkur:Alþingiskonur
Flokkur:Íslenskir félagsfræðingar

Flokkur:Stúdentar úr Menntaskólanum við Hamrahlíð